* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 27.augustā Nr.347**

(protokols Nr.18, 24.p.)

**Par finansējuma piešķiršanu projekta** “**Madonas novada pašvaldības izglītības iestāžu materiāltehniskās bāzes atjaunošana – jaunu portatīvo datoru iegāde” īstenošanai**

Informācijas un komunikāciju tehnoloģijas (IKT) ir zināšanu, metožu, paņēmienu un tehniskā aprīkojuma kopums, kas ar datoru un sakaru līdzekļu starpniecību nodrošina jebkuras informācijas iegūšanu, glabāšanu un izplatīšanu. Efektīvi izmantotām IKT ir būtiska nozīme pedagoģiskā darba pārveidē un atbalstā.

Informācijas tehnoloģiju pielietojums ir pieaudzis gan mācībām notiekot attālinātā mācību procesā, valstī izsludinātās ārkārtējās situācijas laikā, gan ieviešot kompetencēs balstīto izglītības saturu, jo plānots, ka liela daļa mācību materiālu skolēniem un skolotājiem būs pieejami e-vidē, un skolotājs tos izmantos atbilstoši mācību priekšmetam un tematam.

Lai izglītības iestādes sekmīgi varētu uzsākt jauno mācību gadu, nodrošinot jaunā izglītības satura ieviešanu, lai turpinātu izmantot attālinātā mācību procesā uzkrāto pieredzi un piedāvātās iespējas, ir svarīgi pilnveidot pašvaldības izglītības iestāžu materiāltehnisko bāzi – iegādājoties jaunus portatīvos datorus.

Apzinot izglītības iestāžu darbību un ir plānots iegādāties 173 portatīvos datorus, 1 vienības aptuvenās izmaksas EUR 670,00 (ar PVN).

|  |  |  |
| --- | --- | --- |
| Nr.p.k. | Izglītības iestāde | Portatīvie datori |
| 1. | Andreja Eglīša Ļaudonas vidusskola | 16 |
| 2. | Kusas pamatskola | 10 |
| 3. | Barkavas pamatskola | 15 |
| 4. | Bērzaunes pamatskola | 14 |
| 5. | Degumnieku pamatskola | 11 |
| 6. | Dzelzavas pamatskola | 12 |
| 7. | Kalsnavas pamatskola | 14 |
| 8. | Lazdonas pamatskola | 9 |
| 9. | Liezēres pamatskola | 11 |
| 10. | Praulienas pamatskola | 14 |
| 11. | Vestienas pamatskola | 7 |
| 12. | Jāņa Norviļa Madonas Mūzikas skola | 6 |
| 13. | Jāņa Simsona Madonas Mākslas skola | 4 |
| 14. | Madonas Bērnu un jaunatnes sporta skola | 4 |
| 15. | Madonas Bērnu un jauniešu centrs | 3 |
| 16. | Madonas pilsētas pirmsskolas izglītības iestāde “Saulīte” | 5 |
| 17. | Madonas pilsētas pirmsskolas izglītības iestāde “Priedīte” | 4 |
| 18. | Madonas pilsētas pirmsskolas izglītības iestāde “Kastanītis” | 3 |
| 19. | Praulienas pagasta pirmsskolas izglītības iestāde “Pasaciņa” | 3 |
| 20. | Kalsnavas pagasta pirmsskolas izglītības iestāde “Lācītis Pūks” | 2 |
| 21. | Aronas pagasta pirmsskolas izglītības iestāde “Sprīdītis” | 1 |
| 22. | Bērzaunes pagasta pirmsskolas izglītības iestāde “Vārpiņa” | 2 |
| 23. | Dzelzavas pagasta pirmsskolas izglītības iestāde “Rūķis” | 1 |
| 24. | Ļaudonas pagasta pirmsskolas izglītības iestāde “Brīnumdārzs” | 2 |
| Kopā vienību skaits | **173** |
| Kopā EUR | **115910,00** |

Noklausījusies sniegto informāciju, **atklāti balsojot:** **PAR – 17** (Andrejs Ceļapīters, Artūrs Čačka, Andris Dombrovskis, Zigfrīds Gora, Antra Gotlaufa, Artūrs Grandāns, Gunārs Ikaunieks, Valda Kļaviņa, Agris Lungevičs, Ivars Miķelsons, Valentīns Rakstiņš, Andris Sakne, Rihards Saulītis, Inese Strode, Aleksandrs Šrubs, Gatis Teilis, Kaspars Udrass), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Atļaut iegādāties 173 portatīvos datorus Madonas novada pašvaldības izglītības iestāžu darbības nodrošināšanai.
2. Piešķirt finansējumu EUR 115910,00 apmērā, tai skaitā EUR 64000,00 no izglītības pasākumu budžetā Skolēnu dziesmu un deju svētkiem paredzētajiem līdzekļiem un EUR 21000,00 no budžetā investīcijām IT paredzētajiem līdzekļiem un EUR 30910,00 no budžetā nesadalītajiem līdzekļiem.

Domes priekšsēdētājs A.Lungevičs

*S.Seržāne 64860562*